****

 **ΓΕΝΙΚΗ Δ/ΝΣΗ ΔΗΜΟΣΙΑΣ ΥΓΕΙΑΣ ΚΑΙ Ναύπλιο 03-04-2025**

**ΚΟΙΝΩΝΙΚΗΣ ΜΕΡΙΜΝΑΣ**

**ΔΙΕΥΘΥΝΣΗ ΔΗΜΟΣΙΑΣ ΥΓΕΙΑΣ**

**ΚΑΙ ΚΟΙΝ. ΜΕΡΙΜΝΑΣ Π.Ε. ΑΡΓΟΛΙΔΑΣ**

**ΤΜΗΜΑ ΚΟΙΝΩΝΙΚΗΣ ΑΛΛΗΛΕΓΓΥΗΣ**

**Ταχ. Δ/νση:** Βασιλέως Παύλου 9

**Ταχ. Κώδικας:** 21 100 Ναύπλιο

**Πληροφορίες:** Δεμελή Ελένη

**Τηλέφωνο:** 2752362229

**e-mail**: edemeli@eppel.gov.gr

**ΔΕΛΤΙΟ ΤΥΠΟΥ**

**ΘΕΜΑ:** ***Χορήγηση Δελτίου Μετακίνησης σε Άτομα με Αναπηρίες για το έτος 2025 στην Περιφερειακή Ενότητα Αργολίδας***

 Σας ενημερώνουμε ότι σύμφωνα με την υπ’αρ.: 3571/12-03-2025 ΚΥΑ (ΦΕΚ: 1193/τ.Β΄12-03-2025) --- (ΑΔΑ: 9ΗΒΑ46ΝΛ2Α-ΝΚ6) Κοινή Υπουργική Απόφαση , χορηγείται (θεώρηση-έκδοση) Δελτίο Μετακίνησης σε Άτομα με Αναπηρίες για το έτος 2025.

Σχετική η υπ’ αρ. πρωτ.: 4628/01-04-2025 (ΑΔΑ: ΡΠΔΦ46ΝΛ2Α-4ΞΕ) Διευκρινιστική Εγκύκλιος του Υπουργείου Κοινωνικής Συνοχής και Οικογένειας, για την χορήγηση Δελτίων Μετακίνησης ΑμεΑ για το έτος 2025 από τις Περιφερειακές Ενότητες της χώρας.

 **Στα άτομα αυτά (ΑμεΑ) ,εφόσον διαμένουν μόνιμα και νόμιμα στην Ελλάδα και έχουν ποσοστό αναπηρίας 67% και άνω ή είναι δικαιούχοι προνοιακών επιδομάτων ΑμεΑ που χορηγεί ο ΟΠΕΚΑ ,ή διαθέτουν Ψηφιακή Κάρτα Αναπηρίας σε ισχύ με την σήμανση ‘ΙΙ’ή ‘ΙΙΙ’, έχουν το δικαίωμα της μετακίνησης με μειωμένο εισιτήριο κατά 50% σε όλες τις διαδρομές εσωτερικού των υπεραστικών λεωφορείων των ΚΤΕΛ**

 Οι δικαιούχοι μόνιμοι κάτοικοι του Νομού Αργολίδας , μπορούν για το σκοπό αυτό να απευθύνονται στη Διεύθυνση Δημόσιας Υγείας και Κοινωνικής Μέριμνας, Τμήμα Κοινωνικής Αλληλεγγύης, Βασιλέως Παύλου 9 – Ναύπλιο, στον 2ο όροφο, τηλέφωνο 2752362253 κ. Αλεφάντη & 2752362233 κ. Σεραφείμ, αλλά και στα ΚΕΠ της περιοχής τους .

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**1.** Αίτηση του ενδιαφερομένου ή του κηδεμόνα του ή άλλου εξουσιοδοτημένου ατόμου με συνημμένα τα δικαιολογητικά που αναφέρονται παρακάτω (χορηγείται από την υπηρεσία).

**2.** Γνωμάτευση Υγειονομικής Επιτροπής, όπου θα αναγράφεται το ποσοστό αναπηρίας 67% και άνω. Όσον αφορά στις γνωματεύσεις των ΚΕΠΑ δεν απαιτείται η αναγραφή του όρου παθολογοανατομικό ποσοστό.

 **2α)**Όσοι λαμβάνουν οικονομική ενίσχυση ΑμεΑ (επίδομα αναπηρίας ) από τον ΟΠΕΚΑ, μπορούν να προσκομίσουν Βεβαίωση του ΟΠΕΚΑ για την καταβολή του προνοιακού επιδόματος.

 *Στη βεβαίωση αναγράφεται η ημερομηνία λήξης του δικαιώματος λήψης του επιδόματος από τον δικαιούχο. Για τους δικαιούχους προνοιακού επιδόματος ΑμεΑ από τον ΟΠΕΚΑ δεν απαιτείται ελάχιστο ποσοστό αναπηρίας 67%.*

 **2β)** Όσοι λαμβάνουν σύνταξη επ’ αόριστον , μπορούν να προσκομίσουν Aπόφαση Διοικητικού Δ/ντή Ασφαλιστικού Φορέα ή του ΕΦΚΑ (απόφαση η οποία έχει εκδοθεί βάσει γνωμάτευσης Υγειονομικής Επιτροπής και στην οποία αναγράφεται ποσοστό αναπηρίας 67% και άνω)

 *Δεν γίνονται δεκτές Αποφάσεις που έχουν εκδοθεί βάσει των διατάξεων του Ν. 2643/98*

Για τους συνταξιούχους του ΟΓΑ , γίνεται δεκτή Βεβαίωση από το μηχανογραφημένο μητρώο του Οργανισμού ,που έχει περιέλθει στον ΕΦΚΑ, όπου βεβαιώνεται ότι: «όπως προκύπτει από το Γενικό Μητρώο Συνταξιούχων, ο ενδιαφερόμενος είναι συνταξιούχος λόγω αναπηρίας , σύμφωνα με απόφαση υγειονομικής επιτροπής , με ποσοστό αναπηρίας τουλάχιστον 67% και διάρκεια συνταξιοδότησης διαρκώς και εφ’όρου ζωής»

 **2γ)** *Όσοι ενδιαφερόμενοι διαθέτουν Ψηφιακή Κάρτα Αναπηρίας , σε ισχύ , (άρθρο 106 του Ν. 4961/2022) ,με την σήμανση “II” ή ‘ΙΙΙ’, δεν απαιτείται να προσκομίσουν Γνωμάτευση Υγειονομικών Επιτροπών.*

Οι δικαιούχοι του προγράμματος οικονομικής ενίσχυσης (επιδόματος) ατόμων με αναπηρία όρασης και του προγράμματος με Σοβαρή και Βαριάς Νοητική Υστέρηση , από τον ΟΠΕΚΑ , δικαιούνται κάρτα μετακίνησης και για τους συνοδούς τους.

*Προκειμένου τα άτομα με οπτική αναπηρία-αναπηρία όρασης ή νοητική υστέρηση ή διάχυτες αναπτυξιακές διαταραχές , που δεν είναι δικαιούχοι του προνοιακού επιδόματος αναπηρίας από τον ΟΠΕΚΑ, να λάβουν κάρτα μετά συνοδού, απαιτείται Γνωμάτευση Υγειονομικής Επιτροπής , που να αναφέρει ότι: Α) είναι τυφλοί ή έχουν οπτική αναπηρία –αναπηρία όρασης με ποσοστό 80% και άνω Β) νοητική υστέρηση με ποσοστό αναπηρίας 80% και δείκτη νοημοσύνης κάτω του 34 Γ) σύνδρομο Down ή άλλα γενετικά σύνδρομα του χρωμοσώματος με συνοδό σοβαρή ή βαριά νοητική υστέρηση και ποσοστό 80% και άνω και Δ) διαταραχή αυτιστικού φάσματος ή διάχυτη αναπτυξιακή διαταραχή ή αυτισμό ή σύνδρομο Asperger με ποσοστό 80% και άνω .*

 **3.** Για τους υπηκόους Κρατών εκτός Ε.Ε**.** που έχουν καταστεί ανίκανοι για εργασία μετά από εργατικό ατύχημα σε ελληνικό έδαφος , απαιτείται Ιατρική Βεβαίωση Νοσηλείας από Δημόσιο Νοσοκομείο , στην οποία θα βεβαιώνεται η νοσηλεία μετά από το ατύχημα.

**4.** Δελτίο αστυνομικής ταυτότητας και φωτοαντίγραφο αυτής

**5.** Υπεύθυνη δήλωση του Ν.1599/86 περί της ακριβούς διεύθυνσης του τόπου διαμονής. *Στην ανωτέρω Υ.Δ. θα δηλώνεται επίσης η μη παραλαβή Δελτίου Μετακίνησης από άλλη Περιφερειακή Ενότητα ή ΚΕΠ.*

**6.** Για την έκδοση νέας κάρτας , δυο(2) πρόσφατες φωτογραφίες και όσον αφορά τους δικαιούχους και δελτίων συνοδών, τρείς(3) ίδιες φωτογραφίες

 Σε περίπτωση απώλειας , η οποία βεβαιώνεται από αστυνομική Αρχή ,δύναται να χορηγείται εκ νέου δελτίο μετακίνησης από την αρμόδια Περιφερειακή Ενότητα αν υπάρχει διαθέσιμο

**Επισημαίνεται ότι για την ανανέωση αλλά και την έκδοση των νέων Δελτίων Μετακίνησης ΑμεΑ , ορίζεται ως ημερομηνία έναρξης η 4η ΑΠΡΙΛΙΟΥ 2025 και λήξης η 30η  ΝΟΕΜΒΡΙΟΥ 2025**

 **Ο ΑΝΤΙΠΕΡΙΦΕΡΙΑΡΧΗΣ**

 **Π.Ε. ΑΡΓΟΛΙΔΑΣ**

 **ΒΑΣΙΛΕΙΟΣ Γ. ΣΙΔΕΡΗΣ**